钦定古今图书集成/明伦汇编/宫闱典/第107卷 > 宋酆
## 钦定古今图书集成/明伦汇编/宫闱典/第107卷 > 宋酆

按《后汉书后纪》：“灵帝宋皇后，扶风平陵人，肃宗宋贵
人之从曾孙也。建宁四年，立为皇后。父酆，执金吾，封
不其乡侯。后无宠而居正位，后宫幸姬，众共谮毁。初，
中常侍王甫枉诛渤海王悝及妃宋氏，妃即后之姑
也。甫恐后怨之，乃与大中大夫程阿共构言皇后挟
左道祝诅，帝信之。光和元年，遂策收玺绶。后自致暴”
室，以忧死，在位八年，父及兄弟并被诛。诸常侍小黄
门在省闼者，皆怜宋氏无辜，共合钱物，收葬废后及
酆父子，归宋氏旧茔皋门亭。